Diari Oficial de la Generalitat Valenciana


Sumari del DOGV 9690, del 25-09-2023 (2023/9025)

RESOLUCIÓ de 23 d'agost de 2023, de la Conselleria de Sanitat, per la qual es concedeixen les subvencions per a la lluita contra el mosquit tigre en els municipis de la Comunitat Valenciana en l'exercici 2023.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9690

Data del DOGV
:   25-09-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/9025


Data del document
:   23-08-2023

Organisme emissor
:   Conselleria de Sanitat

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública

RESOLUCIÓ de 23 d'agost de 2023, de la Conselleria de Sanitat, per la qual es concedeixen les subvencions per a la lluita contra el mosquit tigre en els municipis de la Comunitat Valenciana en l'exercici 2023. [2023/9025]  
De conformitat amb el que s'estableix en la disposició addicional segona de l'Ordre 4/2018, de 4 de juliol, de la Conselleria de Sanitat Universal i Salut Pública, per la qual s'estableixen les bases reguladores de subvencions destinades al tractament de lluita contra el mosquit tigre en els municipis de la Comunitat Valenciana (DOGV 8333, 06.07.2018), l'òrgan competent per a dictar les resolucions de concessió de la subvenció és el titular de la direcció general amb competències en matèria de Salut Pública, que actua per delegació del titular de la Conselleria de Sanitat Universal i Salut Pública.  
Per Resolució de 27 de març de 2023, del conseller de Sanitat Universal i Salut Pública, es van convocar les subvencions per a la lluita contra el mosquit tigre en l'exercici 2023. (DOGV 9567, 03.04.2023).  
  
Per Resolució de 13 d'abril de 2023, de la Direcció General de Salut Pública i Addiccions, es nomena la comissió d'avaluació de la subvenció.  
Amb data 29 de juny de 2023 va ser publicada la proposta de resolució provisional de concessió, segons apartat huité de la Resolució de 27 de març de 2023, de convocatòria de les subvencions. Havent finalitzat el termini de deu dies per a la presentació d'al·legacions a la resolució provisional, i no havent-hi rebut cap al·legació, resolc:  
  
  
Primer  
Concedir les subvencions als ajuntaments i entitats locals que s'assenyalen en l'annex I per als tractaments de lluita contra el mosquit tigre, per un import de 350.000,00 € (tres-cents cinquanta mil euros), amb càrrec a l'aplicació pressupostària 50.64.08.2519.588.23, línia comptable S0405000, dels pressupostos de la Generalitat per a l'any 2023.  
  
Segon  
S'hi inclou l'annex I amb les entitats admeses en el procediment i les quantitats de concessió de subvenció corresponents.  
  
Tercer  
Autoritzar el lliurament dels fons públics per al pagament de les subvencions a la Federació Valenciana de Municipis i Províncies, en la seua condició d'entitat col·laboradora, per al lliurament, per part d'aquesta, a les entitats locals beneficiàries de la subvenció de les quanties adjudicades; tot això de conformitat amb el que es disposa en les clàusules segona i tercera del conveni de col·laboració de data 29 de setembre de 2022, entre la Generalitat, a través de la Conselleria de Sanitat Universal i Salut Pública, i la Federació Valenciana de Municipis i Províncies, per a la gestió de les subvencions relatives al tractament de lluita contra el mosquit tigre en la Comunitat Valenciana.  
  
Quart  
Qualsevol sol·licitant podrà renunciar a la subvenció concedida amb anterioritat al lliurament dels fons, de manera expressa i per qualsevol mitjà que en permeta la constància. En cas de renúncia d'algun beneficiari a la subvenció, es procedirà d'acord amb el que estableix la disposició addicional segona de l'Ordre 4/2018, de 4 de juliol, de la Conselleria de Sanitat Universal i Salut Pública.  
  
Cinqué  
El termini i la forma de presentació de la justificació de les subvencions seran els que s'estableixen en l'apartat desé de la Resolució de 27 de març de 2023, és a dir, fins al 31 d'octubre de 2023, a través de l'enllaç específic habilitat en la pàgina web de la seu electrònica de la FVMP: https://fvmp.sedelectronica.es  
  
Sisé  
S'hauran de complir les obligacions de publicitat derivades del que es disposa en els articles 4 i 5 de la Llei 1/2022, de 13 d'abril, de la Generalitat, de transparència i bon govern de la Comunitat Valenciana, en el capítol 2 de la Llei 19/2013, de 9 de desembre, de transparència, accés a la informació pública i bon govern, i en l'article 18 de la Llei 38/2003, de 17 de novembre, general de subvencions.  
Aquesta informació podrà publicar-se en el portal web de l'entitat o bé a través de la plataforma TEP - Transparència Entitats Privades, de GVA Oberta (https://gvaoberta.gva.es/tep).  
  
Contra la present resolució, que esgota la via administrativa, es podrà interposar recurs potestatiu de reposició en el termini d'un mes a comptar de l'endemà de la notificació, o ser impugnada directament davant l'ordre jurisdiccional contenciós administratiu, de conformitat amb el que es disposa en l'article 123 la Llei 39/2015, d'1 d'octubre, del procediment administratiu comú de les administracions públiques.  
  
  
València, 23 d'agost de 2023.- El conseller de Sanitat: Marciano Gómez Gómez, p. d. (Ordre 4/2018, de 4 de juliol; DOGV 8333, 06.07.2018), la directora general de Salut Pública: Ruth Usó Talamantes.